[Video] Rugbyman vra jawoord ná wedstrydCheslin Kolbe en Layla Cupido (‘n Skermskoot uit die video) Die Stormers-heelagter Cheslin Kolbe het die afgelope naweek ná die Westelike Provinsie se oorwinning teen die Boland Cavaliers op Nuweland verloof geraak aan sy meisie, Layla Cupido. Die Westelike Provinsie het Vrydag die Cavaliers 30-28 gewen en is ŉ plek in die Curriebeker-semifinaal verseker. Die verloofdes het al sedert 2013 ŉ verhouding. Cheslin het vertel hy wou haar spesifiek op Nuweland die jawoord vra, omdat hulle eerste ontmoeting daar was. “Ons het destyds ŉ Curriebeker-wedstryd teen die Xerox Leeus op Nuweland gespeel. Ná die wedstryd het ek ŉ beeldskone meisie in ŉ rooi trui raakgesien. Sy het my en Kurt Coleman gevra vir ŉ foto, en ek is sedertdien verlief,” het hy gesê. “Layla is die liefde van my lewe, en ek wou haar op ŉ spesiale plek vra om te trou,” het hy bygevoeg. Die paartjie is deur die res van die span, ŉ groep fotograwe en die rasieleiers toegejuig. ŉ Video van die spesiale oomblik, wat die Stormers op hul Facebook-blad gedeel het, is al meer as 130 000 keer in slegs drie dae gekyk. WATCH: Cheslin Kolbe proposed to his girlfriend Layla Cupido at #DHLNewlands, and she said yes! #cheslinjoulekkerding Posted by Stormers on Friday, September 30, 2016